ঝিনাইদহ, ১০ জুলাই (শীর্ষ নিউজ ডটকম): ঝিনাইদহের মহেশপুরে বিষাক্ত সিপ্রট পান করে মারা গেছে ২ জন। মৃত ব্যক্তিরা হলো- মহেশপুর পৌর এলাকার বেগমপুর গ্রামের চাঁদ আলী সরদারের ছেলে হোমিওপ্যাথী ডাক্তার আব্দুল কুদ্দুস সরদার (৬০) ও মনিরুদ্দিনের ছেলে নজরুল ইসলাম গাজী।  মহেশপুর পৌরসভা সূত্র জানায়, বেগমপুর গ্রামের হোমিওপ্যাথী ডাক্তার আব্দুল কুদ্দুস সরদার, নজরুল ইসলাম গাজী ও  রাসেলসহ কয়েকজন মাদকসেবী শুক্রবার রাতে বিষাক্ত সিপ্রট পান করে গুরুতর অসুস্থ হয়ে পড়ে। তাদের গোপনে যাশোর জেনারেল হাসপাতালে ভর্তি করা হয়। সেখানে চিকিৎসাধীন অবস্থায় শনিবার রাতে ওই দুজন মারা যায়।  (শীর্ষ নিউজ ডটকম/প্রতিনিধি/সাখা/রাজ/১৩.০৪ ঘ.)